**PITANJA I ODGOVORI 2**

Poštovani,

Povodom pitanja upućenih Naručiocu od strane potencijalnih ponuđača do dana 24. avgusta 2012. godine, a u vezi sa javnom nabavkom: Nabavka laboratorijske opreme**,** broj nabavke: **IOP/5-2012/G,** dostavljamo sledeće odgovore:

**Pitanje broj 13:**

Da li su ponuđači u obavezi da nude kompletne lotove tj. sve stavke koje su u tenderskoj dokumentaciji navedene u okviru jednog lota?

**Odgovor broj 13:**

Da, ponuda se podnosi za sve stavke odnosno količine označene u okviru jednog lota. Ponude za samo jedan deo stavki ili količine se odbacuju.

**Pitanje broj 14:**

Na strani 26.Tenderske dokumentacije pod stavkom ITB 14.6 navodi se da se carina i ostali uvozni troškovi navode posebno, a obrazac za podnošenje ponude predviđa da se nudi cena koja isključuje troškove carine i PDV-a. Molim Vas da objasnite da li ponude ponuda treba da sadrži troškove carine i PDV-a ili ne, i ukoliko je odgovor ne - na čiji teret idu troškovi carine i PDV-a koji se prilikom uvoza robe neminovno plaćaju (osim ukoliko se carini ne dostavi potvrda o oslobođenju od plaćanja carine i PDV-a od nadležnih institucija Rep. Srbije)?

**Odgovor broj 14:**

Ukupna ponuđena cena za dobra koja se nude, u Obrascu za podnošenje ponude treba da bude iskazana bez poreza na dodatu vrednost i uvoznih carinskih troškova. Troškove poreza na dodatu vrednost snosi Naručilac, dok se u pogledu troškova carine primenjuju važeće zakonske odredbe za oslobađanje od plaćanja carine.

**Pitanje broj 15:**

Na str. 34 tenderske dokumentacije pod stavkom c) Business Capability navodi se kao dokaz referenc lista prodate robe. U kom obliku ta lista treba da se dostavi tj.da li je dovoljno da ona bude na memorandumu ponuđača, overena i potpisana od strane odgovornog lica i koje elemente treba da sadrži?

**Odgovor broj 15:**

Referentna lista kojom ponuđač dokazuje ispunjenost uslova u pogledu poslovne sposobnosti (Business Capability), može biti dostavljena u slobodnoj formi na memorandumu ponuđača, overena i potpisana od strane odgovornog lica. Referentna lista treba da sadrži podatke iz kojih se može utvrditi da je dobavljač realizovao uspešno i suštinski minimum 3 (tri) ugovora u sledećim godinama - 2009, 2010, 2011. i 2012, koji su slični predmetnom. Sličnost se zasniva na fizičkoj veličini, složenosti, metodama/tehnologiji ili drugim karakteristikama kako su opisane u **Odeljku VI.**

**Pitanje broj 16:**

Na str. 35 pod d) Personnel Capacity zahteva se da se dostavi kopija CV. Da li je potrebno dostaviti CV za svih 5 kvalifikovanih zaposlenih i za oba servisera (pored kopija sertifikata za servisere)? Da li su CV svih 5 zaposlenih dovoljan dokaz da imamo 5 kvalifikovanih zaposlenih ili je potrebno dostaviti još neki dokaz?

**Odgovor broj 16:**

Kako se Tenderskom dokumentacijom zahteva da ponuđač u pogledu uslova koji se odnosi na kadrovski kapacitet upošljava minimum 5 (pet) stručnih lica sa relevantnim iskustvom za uspešnu realizuju Ugovora, od toga minimum 2 (dva) lica sertifikovana od proizvođača za servisiranje opreme koja se nudi, to je kao dokaz navedenog potrebno dostaviti kopiju CV-a za svih 5 stručnih lica koja ponuđač upošljava, pri čemu su 2 (dva) lica sertifikovana od proizvođača za servisiranje opreme koja se nudi, obuhvaćena ukupnim brojem (5) zahtevanog kvalifikovanog osoblja, te je i za njih potrebno dostaviti kopiju CV-a. Kopija CV-a je dovoljan dokaz da ponuđač upošljava lica za koja se CV dostavlja, ukoliko je u samom CV-u naveden podatak o tome da ponuđać upošljava lice čija se biografija dostavlja.

**Pitanje broj 17:**

Na str. 35 pod c) Technical Capability traže se kao dokaz popunjeni formulary ,,Powers". Molimo vas da nam objasnite gde se tačno (na kojoj strani tenderske dokumentacije) nalazi navedeni obrazac, posto nismo mogli da ga pronađemo?

**Odgovor broj 17:**

Pod formularima ,,Powers" ili „Ovlašćenja” podrazumevaju se obrasci: „Ovlašćenje proizvođača” i „Ovlašćenje proizvođača za postprodajne usluge” i nalaze se u Odeljku IV Tenderske dokumentacije, Obrasci za davanje ponude.

**Pitanje broj 18:**

Pošto se u tenderskoj dokumentaciji navodi da ponude za svaki lot moraju da budu predate u 2 odvojene koverte koje ce imati jasne oznake ORIGINAL I KOPIJA i biti zapečaćene u spoljnoj koverti sa odgovarajućim oznakama,molimo Vas da nam pojasnite šta sve treba da sadrži koverta sa oznakom KOPIJA: da li samo kopiju same ponude (Bid Submission Form i price Schedule Form) ili takođe i kopije svih dokumenata i priloga koji su stavljeni u kovertu sa oznakom ORIGINAL?

**Odgovor broj 18:**

Koverta sa oznakom KOPIJA treba da sadržikopije svih dokumenata i priloga koji se nalaze u koverti sa oznakom ORIGINAL.

**Pitanje broj 19:**

Na str. 76,pod stavkom GCC 12.1, navodi se da je dobavljač obavezan da pre prispeća robe na granicu Rep. Srbije, a nakon što je ona otpremljena od strane proizvođača, kupcu dostavi, između ostalog, kopiju fakture. Molimo vas da nam objasnite na koju kopiju fakture se misli, jer dobavljač ne može da izda fakturu za robu koja još nije uvezena?

**Odgovor broj 19:**

Misli se na kopiju facture ino-ponuđača.

**Pitanje broj 20:**

Da li ponuda može da se podnese za samo jednu stavku lota? Iz odredbe UP 14.8 nije jasno da li takva mogućnost postoji.

**Odgovor broj 20:**

Važi odgovor na pitanje pod rednim brojem 13.

**Pitanje broj 21:**

U slučaju da je potrebno podneti ponudu za kompletan lot i da podnesemo zajedničku ponudu, da li je svaki od članova zajedničke ponude odgovoran za izvršenje ugovora za obaveze svakog člana po ugovoru ili ova odgovornost može biti ograničena samo na odgovornost za stavke koje određeni član zajedničke ponude nudi? Iz podklauzule 6.1 OUU nije jasno da li je svaki od članova zajedničke ponude odgovoran za štetu u slučaju da drugi član ne ispuni uredno svoju obavezu koja se odnosi na početnu isporuku kao i na postservisne usluge, obaveze po osnovu garancije za robu, itd.

**Odgovor broj 21:**

Odgovornost svih članova zajedničke ponude za uredno ispunjenje obaveze u pogledu svih stavki i količina u okviru jednog lota, prema Naručiocu je neograničeno solidarna, što znači da svaki od članova zajedničke ponude odgovara za celu obavezu iz ugovora tako da Naručilac može zahtevati njeno ispunjenje od bilo kog člana zajedničke ponude sve dok obaveza ne bude potpuno ispunjena, ali kad jedan član ispuni zajedničku obavezu, ona prestaje i svi članovi zajedničke ponude se oslobađaju.

**Pitanje broj 22:**

Da li se izvod sa websajta Registra slovenačkih kompanija može smatrati dovoljnim dokazom o registraciji ponuđača? Izvod sa websajta Registra slovenačkih kompanija, smatra se dovoljnim dokazom o registraciji ponuđača u Republici Sloveniji, bez ikakvog pečata ili potpisa.

**Odgovor broj 22:**

Da, ukoliko se navedeno može smatrati dokazom o registraciji ponuđača i po propisima Republike Slovenije.

**Pitanje broj 23:**

Da li proizvođač može da obezbedi izjavu kompanije registrovane izvan Republike Srbije kojom se potvrđuje da će navedena kompanija obezbediti postprodajne usluge u slučaju da ponuđaču bude dodeljen ugovor?

Da li postprodajne usluge mogu biti obezbeđene od strane kompanije koja nije registrovana u Republici Srbiji, nezavisno od toga da li je ponuđač istovremeno i proizvođač ili to nije slučaj?

**Odgovor broj 23:**

Ponuđač može podnetikao dokaz tehničkog kapacitetaizjavu kompanije registrovane izvan Republike Srbije kojom se potvrđuje da će navedena kompanija obezbediti postprodajne usluge u slučaju da ponuđaču bude dodeljen ugovor, pod uslovom da istovremeno dostavi dokaz o poslovno-tehničkoj saradnji sa određenim servisom na teritoriji Republike Srbije kome se Naručilac može obratiti radi ostvarenja prava po osnovu postprodajnih usluga. Postprodajne usluge mogu biti obezbeđene od strane kompanije koja nije registrovana u Republici Srbiji, nezavisno od toga da li je ponuđač istovremeno i proizvođač ili to nije slučaj.

**Pitanje broj 24:**

Ukoliko instalaciju opreme obezbeđuje inostrani radnik, da li ponuda treba da uključuje cenu sa uračunatim PDV-om koji se plaća u Republici Srbiji?

**Odgovor broj 24:**

Ukupna ponuđena cena za dobra koja se nude, u Obrascu za podnošenje ponude treba da bude iskazana bez poreza na dodatu vrednost i uvoznih carinskih troškova.

**Pitanje broj 25:**

U vezi sa Odeljkom I Uputstva ponuđačima (UO) podklauzula 42 Potpisivanje ugovora tačka 42.2 glasi u roku od dvadeset osam (28) sati od prijema ugovora, uspešni ponuđač treba da potpiše isti, datumira i vrati naručiocu.

Da li se taj rok odnosi i na ponuđača iz inostranstvu – npr. iz Amerike?

Može li da se dostavi kopija garancije, kako bi se ispoštovao rok od 28 sati, a kasnije dostaviti samo originalnu garanciju?

**Odgovor broj 25:**

Rok od dvadeset osam (28) sati od prijema ugovora u kome uspešni ponuđač treba da potpiše isti, datumira i vrati naručiocu, važi za sve ponuđače, ali nije prekluzivnog karaktera.

Od uspešnog ponuđača se očekuje da garanciju za dobro izvršenje posla dostavi u roku od dvadeset osam (28) dana od dana potpisivanja ugovora, dok se garancija za povraćaj avansnog plaćanja predaje u skladu sa odredbom OUU 15.1: „Četrdeset (40) procenata ugovorne cene se plaća u roku od trideset (30) dana od dana potpisivanja ugovora, a nakon podnošenja zahteva i garancije banke a) za povraćaj avansa na istovetni iznos i b) za dobro izvršenje posla, koje su punovažne dok se dobra ne isporuče i u formatu koji je dat u konkursnoj dokumentaciji ili drugom formatu koji je prihvatljiv za naručioca.”, dakle, bez posebno propisanog roka, ali posredno uslovljeno obavezom naručioca da izvrši avansno plaćanje u roku od trideset (30) dana od dana potpisivanja ugovora.

Dakle, rok od dvadeset osam (28) sati, ne odnosi se na obavezu dostavljanja bankarskih garancija za povraćaj avansnog plaćanja i dobro izvršenje posla.

**Pitanje broj 26:**



**Odgovor broj 26:**

Statut o osnivanju ili registraciji preduzeća, kao i dokumentaciju kojom ponuđač dokazuje da ispunjava uslove u pogledu pravne sposobnosti, potrebno je dostaviti u originalu ili overenoj kopiji. Ukoliko ponuđač podnosi ponudu za više lotova, gorenavedenu dokumentaciju je, u originalu ili overenoj kopiji, dovoljno dostaviti u jednom primerku, u okviru ponude za jedan lot. Ponude takvog ponuđača podnete za ostale lotove, gorenavedenu dokumentaciju mogu sadržati u fotokopiji, za svaki lot zasebno.

Dokumentaciju kojom ponuđač dokazuje da ispunjava uslove u pogledu poslovne sposobnosti, finansijskog, tehničkog i kadrovskog kapaciteta, dovoljno je dostaviti u fotokopiji, zasebno za svaki lot.

**Pitanje broj 27:**



**Odgovor broj 27:**

Pod poslovnim prihodom ostvarenim u poslednje 3 (tri) obračunske godine (2009, 2010. i 2011) ili (2010, 2011. i 2012.) u iznosu ukupno pet puta većem od vrednosti ponude, podrazumeva se suma prihoda u poslednje tri obračunske godine.

Ovaj uslov se odnosi na svaki lot zasebno.

**Pitanje broj 28:**

Koje podatke treba da sadrži lista referenci (datum, kupac, vrsta robe, vrednost)? Neki od specificiranih aparata nikada nisu prodati na teritoriji Srbije, da li je u tom slučaju dovoljno dostaviti listu projekata dobavljača koji se odnose na istraživačku ili laboratorijsku opremu slične vrednosti ili referentnu listu proizvođača za isti tip opreme.

**Odgovor broj 28:**

Referentna lista treba da sadrži podatke iz kojih se može utvrditi da je ponuđač realizovao uspešno i suštinski minimum 3 (tri) ugovora u sledećim godinama - 2009, 2010, 2011. i 2012, koji su slični predmetnom. Sličnost se zasniva na fizičkoj veličini, složenosti, metodama/tehnologiji ili drugim karakteristikama kako su opisane u **Odeljku VI.**

**Pitanje broj 29:**

****

Da li dva sertifikovana servisera ulaze u traženih 5 zaposlenih ili je ukupan broj 5+2?

Da li i serviseri moraju biti zaposleni kod ponuđača na neodređeno vreme, ako ne moraju na koji način ponuđač dokazuje da će angažovati servisere?

**Odgovor broj 29:**

Ponuđač treba da dokaže da upošljava, na neodređeno vreme, minimum 5 (pet) stručnih lica sa relevantnim iskustvom za uspešnu realizuju Ugovora, od toga minimum 2 (dva) lica sertifikovana od proizvođača za servisiranje opreme koja se nudi.

Dva sertifikovana servisera ulaze u traženih 5 stručnih lica, tako da je ukupan broj stručnih lica koja ponuđač treba da upošljava na neodre]eno vreme, 5 (pet).

Ovlašćeni serviseri moraju biti upošljeni od strane ponuđača na neodređeno vreme. Navedeno se dokazuje podacima iz lične biografije (CV) lica.

**Pitanje broj 30:**

U tenderskoj dokumentaciji na str. 30 pod UP 35.3( a) je navedeno da se prihvataju pojedinacne partije. Ponude se vrednuju po partijama. Pod UP 35.6 Ponuđači mogu da se nadmeću za jednu ili više partija ili za sve partije. Pitanje: ukoliko ponuđač daje ponude za više partija da li se dokumentacija u vidu statusne dokumentacije (finansijski izveštaji, potvrde, autorijzacije.....) dostavaljaju za svaku partiju pojedinačno?

**Odgovor broj 30:**

Važi odgovor na pitanje pod rednim brojem 26.

**Pitanje broj 31:**

U tenderskoj dokumentaciji na str. 28 pod UP 22.4 je navedeno da se traži garancija za ponudu u iznosu od 5% od vrednosti ponude.

Pitanje: Da li se garancija dostavlja za svaki LOT pojedinačno?

**Odgovor broj 31:**

Garancija ponude dostavlja se zasebno za svaki lot.

**Pitanje broj 32:**

Nigde u tenderskoj dokumentaciji nije navedeno da se dostavi tehnička dokumentacija.

Pitanje: Da li je uopšte potrebno dostaviti tehničku dokumentaciju u vidu kataloga, brošura, delova uputstva?

**Odgovor broj 32:**

Da, saglasno UP klauzula 18. potrebno je da ponuđač dostavi tehničku dokumentaciju kako bi se ustanovila saobraznost dobara i pratećih usluga sa konkursnom dokumentacijom. Navedeno podrazumeva da ponuđač pribavlja, kao deo svoje ponude, dokumentaciju kojom dokazuje da su dobra saobrazna sa tehničkom specifikacijom i standardima datim u Odeljku VI, Obrazac ispunjenosti uslova.

Dokazna dokumentacija može biti u obliku štampanog materijala, crteža ili podataka i sadržaće detaljan opis po stavkama osnovnih tehničkih i radnih karakteristika dobara i pratećih usluga koje demonstriraju suštinsku usklađenost dobara i pratećih usluga sa tehničkom specifikacijom i, ukoliko je primenjivo, izjavu o odudaranjima i izuzecima od odredbi obrasca ispunjenosti uslova.

**Pitanje broj 33:**

U tenderskoj dokumentacij na strani 34 je pod tehničkim kapacitetom traženo ovlašćenje proizvođača za prodaju. Na strani 43 je naveden obrazac ovlašćenja proizvođača kao forma.

Pitanje: Da li se može dostaviti ovlašćenje proizvođača u slobodnoj formi/formi proizvođača ili je neophodno da se navedeni obrazac popunjava. Isto pitanje i za ovlašćenje za servisiranje.

**Odgovor broj 33:**

Ovlašćenje proizvođača, kao i ovlašćenje za postprodajne usluge mogu biti dostavljeni u slobodnoj formi/formi proizvođača, na memorandumu izdavaoca, ukoliko navedena dokumenta budu izdata pod istim uslovima sadržanim u odgovarajućim obrascima iz tenderske dokumentacije.

**Pitanje broj 34:**

U tenderskoj dokumentaciji na strani 42 je dostavljena forma garancije ponude.

Pitanje: da li se garancija može dostaviti u formi banke koja je izdaje ili je neophodno da bude u formi koja je data u tenderskoj dokumentaciji?

 Da li se Bid Security dostavlja u vidu bankarske garancije u okviru ponude ili je u okviru ponude dovoljno da se dostavi pismo o nameri banke?

**Odgovor broj 34:**

Garancija ponude se može dostaviti i u formi banke izdavaoca ukoliko je izdata pod istim uslovoma sadržanim u odgovarajućem obrascu iz tenderske dokumentacije.

Odredbom Odeljka II UP 21.1. Tenderske dokumentacije, predviđeno je da se kao sredstvo obezbeđenja dostavlja Garancija ponude, pod čime se podrazumeva Bankarska garancija. Dostavljanje pisma o nameri banke nije dozvoljeno, s obzirom da je prethodno navedenom odredbom Tenderske dokumentacije, isključena mogućnost podnošenja deklaracije o garanciji ponude (pisma o nameri banke).

**Pitanje broj 35:**

Ukoliko ponudac daje ponudu za 2 ili vise Iota da li onda originalnu dokumentaciju (Potvrdu Privrednog i Prekrsajnog suda ili Potvrdu APR-a, Potvrdu Poreske uprave Ministarstva finansija Republike Srbije i Potvrdu jedinice lokalne samouprave - Uprave javnih prihoda o izmirenim porezima i doprinosima) dostavljamo uz samo jedan lot?

**Odgovor broj 35:**

Važi odgovor na pitanje pod rednim brojem 26.

**Pitanje broj 36:**

Prema Zakonu o javnim nabavkama clan. 44 potvrde da nije izrecena sudska ili upravna mera zabrana obavljanja delatnosti se dostavlja na period od 2 godine. Stoga nije moguce izvaditi potvrdu koja se odnosi na kompletnu istoriju poslovanja firme. Da li prihvatate potvrde koje su na vremenski period od minimum 2 godine od datuma izdavanja potvrde?

**Odgovor broj 36:**

Da.

**Pitanje broj 37:**

Molimo Vas za pojašnjenje da li je ponuđač obavezan da dostavi tendersku bankarsku garanciju, kako je to naznačeno u obrascu OPP ili se smatra prihvatljivim i dostavljanje deklaracije o garanciji ponude, tj. pismo o namerama banke, kako je predviđeno članom 21.1 UP-a.

**Odgovor broj 37:**

Važi odgovor na pitanje pod rednim brojem 34.

**Pitanje broj 38:**

Da li potvrda o blokadi racuna kojom se dokazuje Financial Capability moze da bude u kopiji ili mora da bude u originalu?

**Odgovor broj 38:**

Navedeni dokaz dovoljno je dostaviti u fotokopiji.

**Pitanje broj 39:**

U tenderskoj dokumentaciji su navedeni LOT-ovi podeljeni prema grupama uređaja. U okviru LOT-ova su navedene tehničke specifikacije uređaja za potrebe naučnih institutcija. Tehničke specifikacije su napisane tako da se jasno prepoznaju proizvođači opreme iako je pirlikom traženja specifikacija navedeno da se bude što neutralniji. Prema sadašnoj situaciji nijedan od LOT- ova osim onih gde se nalazi po jedan uređaj niko od ponuđača ne može da ponudi u celosti. Pitanje: da li bi bilo prihvatljivo prilaogđavanje/promena tehničkih specifikacija neutralnijim tako da svi ponuđači mogu učestvovati, naravno uz minimum ispunjenosti tehniičkih uslova, čime biste dobili konkurentnost u nadmetanju, najnižu cenu a kvalitet ne bi bio osporen. Ili da odredite vid bodovanja, ispunjenosti navedenih tehničkih uslova koji mora biti ispunjen da bi ponuđač uopšte ušao u razmatranje od strane komisije?

**Odgovor broj 39:**

Naručilac vrednuje ponudu koja je suštinski odgovarajuća. Takođe, ponuđač može, kroz zahtev za pojašnjenje, predložiti prilagođavanje/promenu tehničkih specifikacija, što će biti razmotreno od strane ovlašćenih lica Naručioca.

**Pitanje broj 40:**

Da li je potrebno za prateće usluge i raspored isporučivanja (str 50 tenderske dokumentacije) dostaviti izjavu i da li ako treba dostaviti izjave iste mogu biti u slobodnoj formi?

**Odgovor broj 40:**

Tabela **„**Prateće usluge i raspored isporučivanja” (str 50 tenderske dokumentacije) predstavlja uslove definisane Tenderskom dokumentacijom, u skladu sa kojima su ponuđači dužni da izvrše svoju ugovornu obavezu i nije ga potrebno popunjavati odnosno dostavljati. Podnošenje ponude je pretpostavka da je ponuđač prihvatio izvršenje ugovora u skladu sa uslovima definisanim Tenderskom dokumentacijom, između ostalog i tabelom „Prateće usluge i raspored isporučivanja”.

**Pitanje broj 41:**

Iz odredaba Tenderske dokumentacije proizilazi da su ponuđači u obavezi da dostave sertifikat ISO 9001. S obzirom da mi ne posedujemo traženi sertifikat, zanima nas da li je ovaj uslov obavezan? Mi posedujemo interni system za proveru proizvodnje, dobara i nodogradnje dobara, ali sertifikat ISO9001 ne posedujemo.

**Odgovor broj 41:**

Ponuđač nema obavezu da poseduje sertifikat ISO 9001, već tu obavezu ima proizvođač opreme koja se nudi.

**Pitanje broj 42:**

Pitanje: Na koji način se procenjuje tehniika valjanosti ponude pošto je u okvirima jednog Lota stavljeno više različitih uređaja koji su slični ali suštinski različiti. Da li će se bodovati tehnička ispunjenost traženih karateristika?

**Odgovor broj 42:**

Navedeni tehnicki opisi su minimalni tehnicki opisi koji moraju biti zadovoljeni. Tehnička ispunjenost karakteristika nece se bodovati odvojeno, osim ako nije drugacije navedeno tenderskom dokumentacijom.

**Pitanje broj 43:**

U slučaju opredeljenja za drugačije uslove plaćanja (15 dana po isporuci dobara), da li bi bilo dozvoljeno odricanje od bankarske garancije i garancije za dobro izvršenje posla? Navedeno samo uvećava troškove i ponuđenu cenu. U slučaju da je, i u navedenoj opciji plaćanja, podnošenje bankarske garancije i garancije za dobro izvršenje posla, da li ih moramo podneti prilikom podnošenja ponude ili se isto može dostaviti u momentu dodele ugovora za određeni lot?

**Odgovor broj 43:**

Nezavisno od opredeljenja za način plaćanja, ponuđači su u obavezi da dostave garanciju ponude igarancije za dobro izvršenje posla. Garancija ponude treba da bude dostavljena prilikom podnošenja ponude, dok se garancija za dobro izvršenje posla podnosi nakon dodele ugovora, a u roku od 28 dana od prijema obaveštenja o dodeli od naručioca.

**Pitanje broj 44:**

Pošto Agencija za privredne registre poseduje podatke o registrovanim zabranama obavljanja delatnosti za privredna društva samo od 2005. godine nadalje, da li to znači da ponudjaci koji su osnovani i poslovali pre 2005. godine, moraju pored potvrde APR-a da dostave i potvrde Trgovinskog i Prekršajnog suda kojima ce se pokriti period poslovanja pre 2005. godine ili je dovoljna samo potvrda APR sa podacima od 2005. godine do datuma nakon objavljanja javnog poziva?

**Odgovor broj: 44**

Ne**,** u svrhu dokazivanja predmetnog uslova dovoljno je dostaviti potvrdu Agencije za privrdne reguistre.

**Pitanje broj 45:**

Da li finansijski izveštaji za 2009,2010. i 2011. godinu kojima se dokazuje finansijska sposobnost - poslovni prihod ponudjaca, mogu da se prilože u kopiji ili moraju da budu originali/overene fotokopije?

**Odgovor broj 45:**

Finansijske izveštaje za 2009,2010, i 2011. godinu kojima se dokazuje finansijska sposobnost – poslovni prihod ponuđača, moguće je dostaviti u fotokopiji.

**Pitanje broj 46:**

U okviru Bidder Information Form (Podaci o ponudjacu) stoji da treba da se prilože kopije originalnih dokumenata, a odmah zatim u zagradi da se označe kvadratići pored priloženih originalnih dokumenata. Molimo Vas da razjasnite da li se prilažu originali ili kopije traženih dokumenata?

Da li se pod Registration of firm podrazumeva Rešenje o registraciji firme u Agenciji za privredne registre (koja nakon prvobitne registracije moze da ima nekoliko promena, pa je to u stvari niz dokumenata-pojedinacnih Rešenja) ili se u tu svrhu moze dostaviti lzvod o registraciji firme u APR koji sadrzi precišćene aktuelne podatke tj. sve unesene izmene?

**Odgovor broj 46:**

Statut o osnivanju ili registracija preduzeća potrebno je dostaviti u original ili overenoj kopiji. U svrhu dokazivanja „Registration of firm“ ponuđač može dostaviti Rešenje Agencije o privrednim registrima o registraciji firme, uz dokumenta koja prate nastale promene, ili Izvod Agencije o privrednim registrima o registraciji privrednog subjekta koji sadrži ažurirane podatke.

**Pitanje broj 47:**

Lot 129-kamera obuhvata dve stavke, kameru velike brzine i ICCD sa spektrografom. Ova dva uređaja ne proizvodi isti proizvođač. Da li je dozvoljeno podneti ponudu samo za drugu stavku, ICCD sa spektrografom? Da li je tenderom dozvoljeno deljenje lotova? Da li je dozvoljeno da ponudimo samo drugu stavku?

**Odgovor broj 47:**

Razdvajanje lota nije moguće. Ponuđači mogu da predlože alternativni uređaj koji će komisija da razmotri i odgovoriti da li se predlog usvaja.

**Pitanje broj 48:**

U Tenderskoj dokumentaciji se zahteva instalacija u mestu krajnjeg odredišta. Instalacija u mestu krajnjeg odredišta obično nije zahtevana za nadogradnju PTR-MS instrumenta ili GCU. Instalacija u Insbruku (sedištu IONICON) je već uključena u cenu. Ako je instalacija u u mestu krajnjeg odredišta obavezna, moraćemo da uključimo u cenu i troškove prevoza i vremena.

**Odgovor broj 48:**

U predmetnom slučaju, u cenu je potrebno uključiti navedene troškove.

**Pitanje broj 49:**

U slučaju zajedničkog ulaganja, odnosno podnošenja zajedničke ponude sa našim principalom proizvodjačem opreme, čiji smo mi zastupnik, molimo Vas da nam pojasnite koja sve kvalifikaciona dokumenta moraju da podnesu obe firme, a koja dokumenta moze da podnese samo jedna firma da bi ponuda bila validna.

**Odgovor broj 49:**

U slučaju zajedničkog ulaganja, svaki od članova grupe dužan je da podnese dokumentaciju kojom dokazuje da ispunjava uslove koji se odnose na pravnu sposobnost, kao i statut o osnivanju ili registraciji preduzeća. Sve ostale dokaze kojima zajedničko ulaganje dokazuje da ispunjava ostale uslove zahtevane Tenderskom dokumentacijom, dostavlja onaj član zajedničkog ulaganja, koji predmetni uslov i ispunjava.

**Pitanje broj 50:**

Proizvođač opreme koju ćemo ponuditi u javnoj nabavci, posluje u region Evrope, preko ekskluzivnog distributera. Da li je za učešće na tenderu dovoljna autorizacija ekskluzivnog distributera, gde se jasno navodi da je ta kompanija ekskluzivni distributer za ovo područje, ili je potrebna autorizacija direktno od proizvođača?

**Odgovor broj 50:**

Ukoliko se iz dostavljene autorizacije nesumnjivo može utvrditi da je proizvođač opreme ovlastio distributera ekskluzivnim pravom zastupanja, autorizacija ekskluzivnog distributera data proizvođaču, smatraće se dovoljnim dokazom.

**Pitanje broj 51:**

Model PARSTAT 273a koji je opisan u specifikaciji ne priozvodi se od 2011. godine, pa ga nije moguce ponuditi isporuciti, molim Vas da ga uklonite iz tehnicke specifikacije.

**Odgovor broj 51:**

Odgovor je dat kroz izmenu tenderske dokumentacije.

**Pitanje broj 52:**

Po što iz članova ITB 14.8 i ITB 35.3(a) sledi da se ponude moraju podnositi smo za kompletne lotove kao i da će se ocena vršiti samo po kompletnim lotovima molimo da pojasnite da li je moguće u Lotu 153 izvršiti razdvajanje tako što bi u posebne lotove bile izdvojene pozicije 1 i 2 dok bi pozicije 3 i 4 bile zajedno izdvojene u poseban lot.

**Odgovor broj 52:**

Odgovor je dat kroz izmenu tenderske dokumentacije.

**Pitanje broj 53:**

Pošto iz članova ITB 14.8 i ITB 35.3(a) sledi da se ponude moraju podnositi smo za kompletne lotove kao i da će se ocena vršiti samo po kompletnim lotovima molimo da pojasnite da li je moguće u Lotu 145 izvršiti razdvajanje tako što bi u posebne lotove bile izdvojene pozicije 1 i 2.

**Odgovor broj 53:**

Razdvajanje lota nije moguće. Ponuđači mogu da predlože alternativni uređaj koji će komisija da razmotri i odgovoriti da li se predlog usvaja.

**Pitanje broj 54:**

U tehničkom opisu se traži minimalni period besplatnog servisnog održavanja koje uključuje besplatne rezervne delove i potrošna dobra od 1 godine. Obično instrument, nadogradnja, delovi i GCU dolaze sa 1 godinom “bring-in-warranty”. To znači da mi probamo da najčešće rešimo problem preko telefona/email i ako je neophodno pošaljemo delove koje mušterija može lako da zameni. Mušterija treba da nam pošalje nazad pokvareni deo.

To znači da je održavanje preko telefona/emaila besplatno, ali servis na mestu instalacije nije uključeno u cenu! Takodje, habajući delovi su izuzeti iz ove vrste garancije! Da li je moguće promeniti tekst u tenderu u skladu sa ovim uslovima (makar za Lot 23)? U suprotnom moraćemo da uključimo troškove “full warranty” za 1 godinu.

**Odgovor broj 54:**

Nije moguće izmeniti opis besplatnog servisnog održavanja.